આ અંગે મળતી માહિતી અનુસાર તાપી જિલ્લાના વ્યારા નગર ખાતે આવેલ જનરલ હોસ્પિટલમાં આવેલ મહિલા શૌચાલય બ્લોક થઈ જવાથી રવજીભાઇ હીરાભાઈ સોલંકી નામના વ્યક્તિને સફાઈ કામ માટે બોલાવ્યા હતા. જેણે શૌચાલયમાં તપાસ કરતાં તે ચોંકી ઉઠ્યો હતો. અને શૌચાલયના તબમાંથી એક નવજાત બાળકનું ભ્રૂણ મળી આવ્યું હતું. જેથી તેમણે આ અંગે વ્યારા જનરલ હોસ્પિટલના અધિકારીને જાણ કરી હતી. તપાસ કરતાં અધૂરા માસે જન્મેલું નવજાત પુરુષ જાતિનું આ ભ્રૂણ મૃત હાલતમાં ત્યજી દેવામાં આવ્યું હતું જેથી વ્યારા પોલીસને આ અંગે જાણ કરતાં વ્યારા પોલીસે અજાણી મહિલા વિરુધ્ધ બાળકનો જન્મ છુપાવવાના ઇરાદે શૌચાલયમાં ભ્રૂણ ત્યજી દેવા અંગે ગુનો નોંધી આગળની તપાસ હાથ ધરી છે.